Danskøya

Danskøya er ei øy på Svalbard. Den ligger like nordvest av Spitsbergen, den største øya i øygruppen; og like ved Magdalenefjorden.Lokaliseringsinformasjon fra Spitsbergen North  . Svalbard-images.com (URL besøkt 24. juli 2006) Østenfor øya ligger den lille Albertøya, bare atskilt ved det smale Albertsundet. Det høyeste fjellet er Wellmankollen. Øya har hatt tre mindre isbreer; Lachambrebreen i nord var den største (1990). I dag er disse borte.

To kilometer mot nord ligger Amsterdamøya bare atskilt av Danskegattet, og i øst går Smeerenburgfjorden som et skille mellom øyene og fastlandet. I sør skjærer Sørgattet inn og skiller Danskøya fra Reuschhalvøya på Spitsbergen.

Området ligger i Nordvest-Spitsbergen nasjonalpark. Helt sør på øya, ved Harpunodden, ligger Skorpa fuglereservat, og ute i Sørgattet ligger Moseøya fuglereservat på øya med samme navn.

Som mange andre øyer på Svalbard er Danskøya ikke bebodd.Kun tre av øyene på Svalbard (Spitsbergen, Bjørnøya and Hopen) har bosetning. Svalbard: General , Norsk polarinstitutt. Sist oppdatert 27. mai 2004. (URL besøkt 24. juli 2006) Øya er 40,6 km² stor og ligger på .

Nord på øya ligger fangst- og ekspedisjonsstedet Virgohamna, som er et kulturminne med helårlig ferdselsforbud. På vestkysten går Kobbefjord et par kilometer innover, denne fjorden var også mye brukt til oppankring under fangst eller ekspedisjoner på 1800-tallet.

Fra denne øya startet S. A. Andrées arktiske ballongekspedisjon i 1897. Andrées hydrogenballong krasjet på pakkisen tre dager etter avreise fra Danskøya, og etter vandring og drifting i nesten tre måneder omkom de oppdagelsesreisende til slutt på Kvitøya.Lundström, Sven (1997), ss. 73–114

Referanser

 Lundström, Sven (1997). "Vår position är ej synnerligen god…" Andréexpeditionen i svart och vitt. Borås: Carlssons förlag. (Svensk)

 Eksterne lenker 

 Danskøya-Amsterdamøya-Magdelenefjord - kart og beskrivelse av området. Rolf Stange, Spitzbergen.de.

Kategori:Øyer på Svalbard
Kategori:Spitsbergen
Kategori:Ubebodde øyer